Pinu-sustraietako ardagai

Pinu-sustraietako ardagaia (Phaeolus schweinitzii) Fomitopsidaceae familiako onddo espezie bat da. Inonotus hispidus eta Gymnopilus spectabilis delakoen konposatu haluzinogeno eta lasaigarri berak ditu. Pazifikoko uharte batzuetako errituetan erabiltzen da.

 Deskribapena 
Kapela: 10-25 cm-koa eta 1-3 cm-ko lodierakoa, zirkulu formakoa edo zirkuluerdikoa, giltzurrun formakoa edo abaniko itxurakoa; lehenengo ganbila gero inbutu itxuran. Gaztetan hori-sufre kolorea du, eta zahartzean, erdigunetik hasita, marroi edo arre-herdoil kolorera bihurtzen joaten da. Azala ilupaduna eta feltroduna. Ertza mehea, gingilduna, batzuetan oso deformatua.

Tutuak: Luzeak oinaren inguruan, kanpoaldera erabat murrizten dira; oso dekurrenteak, hasieran horiak, ondoren herdoil kolorekoak.

Tutu dekurrenteak: Hanka ukitzeaz gain, beherantz jarraitzen duten tutuak.

Poroak: Irregularrak, poligonalak, tutuen kolorekoak.

Haragia: Biguna, harroa suberosoa zahartzaroan, hori-azafrai kolorekoa, azkenean arre-herdoil kolorekoa.

Etimologia: Schweinitzii epitetoa izen berezi bat da, L. v. Schweinitz mikolologo alemaniar-amerikarraren omenez.

 Jangarritasuna 
Ez da jangarria.

 Nahasketa arriskua 
Zaila da beste espezie batekin nahastea.

 Sasoia eta lekua 
Udazkenean, koniferoen basoetan, deskonposatzen ari diren pinu motzondoetan, batzuetan humusean.

 Banaketa eremua 
Kanada, Alaska, Ameriketako Estatu Batuak, Mexiko, Karibea, Erdialdeko Amerika, Kolonbia, Brasil, Uruguai, Kanariak, Europa, Errusia, Kaukasia, Turkia, Uzbekistan, Pakistan, Himalaiako eremua, Ipar Korea, Hego Korea, Japonia, Txina, Filipinak, Australia, Zeelanda Berria, Indonesia, Hegoafrika.

 Galeria 

 Erreferentziak 

 Kanpo estekak 

Kategoria:Fomitopsidaceae
Kategoria:Onddo ez jangarriak
Kategoria:Kanadako onddoak
Kategoria:Alaskako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Karibeko onddoak
Kategoria:Erdialdeko Amerikako onddoak
Kategoria:Kolonbiako onddoak
Kategoria:Brasilgo onddoak
Kategoria:Uruguaiko onddoak
Kategoria:Kanarietako onddoak
Kategoria:Europako onddoak
Kategoria:Errusiako onddoak
Kategoria:Kaukasoko onddoak
Kategoria:Turkiako onddoak
Kategoria:Uzbekistango onddoak
Kategoria:Pakistango onddoak
Kategoria:Himalaiako eremuaren onddoak
Kategoria:Ipar Koreako onddoak
Kategoria:Hego Koreako onddoak
Kategoria:Japoniako onddoak
Kategoria:Txinako onddoak
Kategoria:Filipinetako onddoak
Kategoria:Australiako onddoak
Kategoria:Zeelanda Berriko onddoak
Kategoria:Indonesiako onddoak
Kategoria:Hegoafrikako onddoak